Komission asetus (ETY) N:o 3470/89, annettu 16 päivänä marraskuuta 1989, yhdistetyn nimikkeistön 7 ryhmän 2 lisähuomautusta sovellettaessa käytettävästä analyysimenetelmästä



Virallinen lehti nro L 337 , 21/11/1989 s. 0006 - 0007

Suomenk. erityispainos Alue 2 Nide 7 s. 0097

Ruotsink. erityispainos Alue 2 Nide 7 s. 0097



KOMISSION ASETUS (ETY) N:o 3470/89, annettu 16 päivänä marraskuuta 1989, yhdistetyn nimikkeistön 7 ryhmän 2 lisähuomautusta sovellettaessa käytettävästä analyysimenetelmästä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (ETY) N:o 3469/89(2), ja erityisesti sen 9 artiklan, sekä katsoo, että mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on syytä antaa yhdistetyn nimikkeistön 7 ryhmän 2 lisähuomautuksen soveltamista koskevia säännöksiä, tehtyjen selvitysten perusteella tämän asetuksen liitteessä esitetty analyysimenetelmä on ilmeisesti tarkoituksenmukainen, ja nimikkeistökomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Yhdistetyn nimikkeistön 7 ryhmän 2 lisähuomautusta sovellettaessa käytetään tämän asetuksen liitteessä esitettyä analyysimenetelmää. 2 artikla Tämä asetus tulee voimaan 1 päivänä tammikuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä marraskuuta 1989. Komission puolesta Christiane SCRIVENER Komission jäsen (1) EYVL N:o L 256, 7.9.1987, s. 1 (2) EYVL N:o L 337, 21.11.89, s. 5 LIITE YHDISTETYN NIMIKKEISTÖN 7 RYHMÄN 2 LISÄHUOMAUTUSTA SOVELLETTAESSA KÄYTETTÄVÄ ANALYYSIMENETELMÄ 1. Periaate Hajotetaan tietty määrä pellettejä kylmään veteen jakamatta niitä osiin tai muuttamatta niiden rakennetta. Seulotaan näin saatu aines runsaalla kylmällä vedellä; kuivataan ja punnitaan seulontajäämä. Ilmoitetaan seulan läpäisevän aineksen määrä (Z) prosentteina näytteen massasta tarkistettuna sen kosteuspitoisuuden mukaan. 2. Laitteet 2.1 analyysivaaka; 2.2 1 litran malja; 2.3 metallikankaasta tehty seula, jonka silmäkoko on 2 mm; 2.4 kuivattu paperisuodatin; 2.5 kuivausuuni, 40 °C; 2.6 kuivausuuni, 103 °C. 3. Menettely Punnitaan vähintään 100 g:n (± 0,1 g) näyte pelleteistä maljaan (2.2). Lisätään 800 ml kylmää vettä, annetaan seoksen seistä vähintään 16 tuntia ja sekoitetaan sitä välillä kevyesti. Kaadetaan maljan sisältö sekä runsaasti kylmää vettä seulaan (2.3). Kaadetaan seulontajäämä paperisuodattimeen (2.4), joka pannaan kuivausuuniin (2.5), ja annetaan kuivua yön yli 40 °C:ssa. Kuivataan sen jälkeen jäämä kuivausuunissa (2.6) 103 °C:n lämpötilassa vakiomassaksi. 4. Tulosten laskeminen ja ilmoittaminen >VIITTAUS KAAVIOON> r = kuivatun seulontajäämän massa grammoina, i = näytteen massa grammoina, v = näytteen kosteuspitoisuus laskettuna komission direktiivin 71/393/ETY(1) liitteessä olevassa 1 jaksossa esitetyllä menetelmällä. >VIITTAUS KAAVIOON> (1) EYVL N:o L 279, 20.12.1971, s. 7